CELEX: 62012CN0396
Language: lv
Date: 2012-08-27 00:00:00
Title: Lieta C-396/12: Lūgums sniegt prejudiciālu nolēmumu, ko 2012. gada 27. augustā iesniedza Raad van State (Nīderlande) — A.M. van der Ham, A.H. van der Ham-Reijersen van Buuren , otrs lietas dalībnieks: College van Gedeputeerde Staten van Zuid-Holland

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 379/13
            
         Lūgums sniegt prejudiciālu nolēmumu, ko 2012. gada 27. augustā iesniedza Raad van State (Nīderlande) — A.M. van der Ham, A.H. van der Ham-Reijersen van Buuren, otrs lietas dalībnieks: College van Gedeputeerde Staten van Zuid-Holland
   
   (Lieta C-396/12)
   2012/C 379/21
   Tiesvedības valoda — holandiešu
   
      Iesniedzējtiesa
   
   
      Raad van State
   
   
      Lietas dalībnieki pamata procesā
   
   
      Prasītāji: A. M. van der Ham, A. H. van der Ham-Reijersen van Buuren
   
   
      Otrs lietas dalībnieks: College van Gedeputeerde Staten van Zuid-Holland
   
   
      Prejudiciālie jautājumi
   
   
               1)
            
            
               Kā būtu jāsaprot vārdi “tīša neatbilstība” 51. panta 1. punktā Padomes 2005. gada 20. septembra Regulā (EK) Nr. 1698/2005 (1) par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 277, 1. lpp.), kas grozīta ar Padomes 2009. gada 19. janvāra Regulu (EK) Nr. 74/2009 (2) [, ar ko groza Padomes Regulu (EK) Nr. 1698/2005 par atbalstu lauku attīstībai no Eiropas Lauksaimniecības fonda lauku attīstībai (ELFLA)] (OV L 30), 23. pantā Komisijas 2006. gada 7. decembra Regulā (EK) Nr. 1975/2006 (3), ar ko nosaka sīki izstrādātus noteikumus, lai īstenotu Padomes Regulu (EK) Nr. 1698/2005 [attiecībā uz pārbaudes kārtību, kā arī savstarpējo atbilstību saistībā ar lauku attīstības atbalsta pasākumiem], un 67. panta 1. punktā Komisijas 2004. gada 21. aprīļa Regulā (EK) Nr. 796/2004 (4), ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (OV L 141); lai uzskatītu, ka tāda ir, vai pietiek ar to, ka tiek atzīts, ka nav ievērota ilggadīga konstanta politika, kā aprakstīts valsts Beleidsregels normenkader randvoorwaarden Gemeenschappelijk landbouwbeleid 8. panta 2. punkta c) apakšpunktā?
            
         
               2)
            
            
               Vai Savienības tiesības nepieļauj to, ka dalībvalstī tiek nospriests, ka pastāv “tīša” neatbilstība, kā paredzēts šajās regulās, jo ir radušies viens vai vairāki no šādiem apstākļiem:
               
                           a)
                        
                        
                           saistībā ar attiecīgo neatbilstību jau ir atzīts nodoms;
                        
                     
                           b)
                        
                        
                           attiecīgais priekšnosacījums ir komplekss;
                        
                     
                           c)
                        
                        
                           pastāv ilggadīga politika;
                        
                     
                           d)
                        
                        
                           pastāv aktīva darbība vai bezdarbība;
                        
                     
                           e)
                        
                        
                           lauksaimnieks jau iepriekš ir ticis informēts par atbilstības trūkumiem saistībā ar šo priekšnosacījumu un
                        
                     
                           f)
                        
                        
                           priekšnosacījuma neatbilstības apmērs to rada?
                        
                     
         
               3)
            
            
               Vai atbalsta saņēmējam var tikt piedēvēta “tīša neatbilstība”, ja trešā persona veic darbus saskaņā ar [atbalsta] saņēmēja rīkojumu?
            
         
      (1)  OV L 277, 1. lpp.
   
      (2)  OV L 30, 100. lpp.
   
      (3)  OV L 368, 74. lpp.
   
      (4)  OV L 141, 18. lpp.